

LĒMUMS

Ādažos, Ādažu novadā

2025. gada 27. februārī **Nr.** **83**

**Par Ādažu novada pašvaldības domes 2024. gada 27. decembra lēmuma Nr. 517 “Par dalību Modernizācijas fonda finansēto projektu atklātajā konkursā “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai”” atcelšanu**

Ādažu novada pašvaldība (turpmāk – Pašvaldība) 2024. gada 27. decembrī pieņēma lēmumu Nr. 517 “Par dalību Modernizācijas fonda finansēto projektu atklātajā konkursā “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai””, ar kuru konceptuāli atbalstīja pašvaldības dalību Modernizācijas fonda finansēto projektu atklātajā konkursā “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai” (turpmāk – konkurss), paredzot viena M1 kategorijas elektromobiļa iegādi.

Izvērtējot pašvaldības transportlīdzekļu līdzšinējo nobraukumu, tika secināts, ka pašvaldība nevarēs garantēt konkursā noteikto prasību par minimāli nepieciešamo elektromobiļa nobraukumu – vismaz 80 000 km (no tā reģistrācijas brīža finansējuma saņēmēja īpašumā vai turējumā) četru gadu laikā. Nesasniedzot šo apjomu, būtu jāmaksā sodi. Attiecināmās izmaksas viena M1 kategorijas elektromobiļa iegādei projekta ietvaros būtu līdz 5000 *euro*.

Ņemot vērā augstāk minēto, tika secināts, ka pašvaldībai nav ekonomiski piedalītie konkursā.

Pamatojoties uz Pašvaldību likuma 10. panta pirmās daļas 21. punktu, kā arī Finanšu komitejas 19.02.2025. atzinumu, Ādažu novada pašvaldības dome

**NOLEMJ:**

Atcelt Ādažu novada pašvaldības 2024. gada 27. decembra lēmumu Nr. 517 “Par dalību Modernizācijas fonda finansēto projektu atklātajā konkursā “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai””.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU